**Ledelse og afdelingsmøde mandag den 28. november 2016**

**Deltagere:** Karsten, John, Dan, Karna, Jan, Gert, Finn, Niels Peter (ny formand for tri)

**Bemærkning til dagsordenen**

intet

**Orientering fra ledelsen**

God jubilæumsfest med over 180 deltagere.

**Orientering fra afdelingerne**

**Orientering**: Nisseløbet gik godt. Familieorientering bliver igen om søndagen. Skal snarest have et møde med Skive trailrunners om arrangementer. De har ingen klub, så omkring det økonomiske skal der findes en aftale, som evt kan gå på, at hvis der tjenes på et fælles arr., kan deres økonomiskeandel stå i oriafdl til brug ved andre fælles arr. Godt i gang med planlægningen af skawdysten.

**Motion**: Finn går af som formand, men vil blive i udvalget. Han har tænkt tanker om, hvordan udvalget kan komme videre. Han forbliver formand for løbsudvalget. Kursus 27.-28. jan omkring raceresult. Kurset er gratis. Peter Svendsen er med fra tri.

**Atletik**: Randers Freja har arrangeret DM-inde for masters samme weekend, som vi har DM-inde for seniorer. Det lader imidlertid, til at Randers forsøger at flytte deres stævne. Der er flere klubber, der gerne vil deltage i trænerkurser, men ingen vil bruge op til 3 weekends på at tage til Sjælland eller Fyn for at få et DAF-kursus. Vi kan lave kurser her, hvor vi får instruktører udefra. SIS vil dække en del af instruktørlønnen samt bespisningen. Hvor stor en del, der kan blive tale om, afhænger af, hvor mange klubber der søger om tilskud til lignende arrangementer. Var i weekenden til cross Nationals 2. runde i Roskilde, hvor vores unge juniorhold for drenge fik en flot 2. plads.

**Triathlon**: Har haft deres årsmøde og valgt Niels Peter Bækhøj Sørensen til formandsposten.

**Kontingentsatser for 2017**

Atletik tager det med på næste au-møde. Ori vil gerne have specielle satser for familieori. Det blev derfor vedtaget at oprette en ny kontingentsats for familie- og motionsorientering. Familie- og motionskontingentet (750 kr) dækker 2 voksne, samt børn under 14 år og er gældende fra 2017. Vi vil senere se på en kontingentjustering med henblik på 2018. Med det budget, der er for næste år, er der ingen grund til kontingentforhøjelse.

**Budget 2017**

Alle afdelinger har indsendt forslag til deres budget. Ori har et tidtagningsanlæg fra 2002, som er en hel del slidt. Et nyt koster ca 35.000 kr. Det blev besluttet at udskifte EMIT postenhederne i 2017. Ori indhenter et tilbud, som forelægges ledelsen inden en bestilling. Det er nødvendigt at få samme system, som de andre klubber i området har for at kunne låne ”brikker” hos hinanden ved større arrangementer. Anlægget er specielt lavet til ori. Levetiden er ca 10 – 12 år.

**Afdelingsmøder inden årsmødet**

Ori har den19.01. Motion den 11.01 Atletik ?? Tri har som nævnt haft deres.

**Årsmødet 24. januar**

Årsberetninger lægges senest fredag den 13. jan. på hjemmesiden. Afdelingerne får senere at vide, hvor beretningerne skal lægges på hjemmesiden.

Vedtægtsændring. 1. afsnit af § 5 i vores vedtægter ændres. John og Karna ser på dette.

**Reception den 3. dec.**

Der er tjek på det hele.

**Klubudviklingsdage**

Ledelsen har den 17. dec. møde med Bent Jensen om ”vinkling” af dagene. Den enkelte afdeling kan evt. den 21. jan have en udviklingsrepræsentant fra deres egen organisation med.

**Fællesmøder i 2017**

Karsten sender forslag ud via mail.

**Eventuelt**

Spar Nord har forespurgt om gaveønsker i forbindelse med receptionen. Vi foreslår et rejselegat, hvor vi opstiller retningslinier for ansøgninger. John giver Spar Nord besked.

Refr.Karna